Official Journal L 311 , 12/12/2000 P. 0025 - 0026



KOMISJONI MÄÄRUS (EÜ) nr 2703/2000, 11. detsember 2000, millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisas loetletud mõnede nimetuste spetsifikatsioonide andmeid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta,1 viimati muudetud komisjoni määrusega (EÜ) nr 1068/97,2 eriti selle artiklit 9, ning arvestades järgmist: (1) Vastavalt määruse (EMÜ) nr 2081/92 artiklile 9 on Prantsuse valitsus taotlenud komisjoni määrusega (EÜ) nr 2400/96,3 viimati muudetud määrusega (EÜ) nr 2446/2000,4 registreeritud mõnede nimetuste spetsifikatsioonide andmete muutmist. Need taotlused on läbi vaadatud ja leitud, et tegemist on väikeste muudatustega. (2) Kaitstud päritolunimetusena registreeritud "Pays d'Auge" puhul tuleks määruse (EMÜ) nr 2081/92 artikliga 4 ettenähtud spetsifikatsioonis rubriigi "siseriiklikud nõuded" all tekst "19. märtsi 1996. aasta dekreet" asendada tekstiga "dekreet registreeritud päritolunimetuse "Pays d'Auge" kohta". Uus dekreet asendab eelmist, et võtta arvesse Euroopa Kohtu kohtuotsust. (3) Kaitstud päritolunimetusena registreeritud "Cornouaille" puhul tuleks määruse (EMÜ) nr 2081/92 artikliga 4 ettenähtud spetsifikatsioonis rubriigi "siseriiklikud nõuded" all tekst "19. märtsi 1996. aasta dekreet" asendada tekstiga "dekreet registreeritud päritolunimetuse "Cornouaille" kohta". Uus dekreet asendab eelmist, et võtta arvesse Euroopa Kohtu kohtuotsust. (4) Kaitstud päritolunimetusena registreeritud "Rocamadour" puhul tuleks määruse (EMÜ) nr 2081/92 artikliga 4 ettenähtud spetsifikatsioonis rubriigi "siseriiklikud nõuded" all tekst "16. jaanuari 1996. aasta dekreet" asendada tekstiga "dekreet registreeritud päritolunimetuse "Rocamadour" kohta". Uus dekreet asendab eelmist, et võtta arvesse Euroopa Kohtu kohtuotsust. (5) Komisjon on määruse (EMÜ) nr 2081/92 artiklis 9 sätestatud korras otsustanud 17. novembri 2000. aasta otsusega mitte kohaldada artiklis 6 sätestatud korda, kuna tegemist on väikeste muudatustega. (6) Muudatused on kooskõlas määrusega (EMÜ) nr 2081/92. Seepärast tuleks muudatused registreerida ja avaldada, ON VASTU VÕTNUD KÄESOLEVA MÄÄRUSE: Artikkel 1 Lisas sätestatud muudatused registreeritakse ja avaldatakse vastavalt määruse (EMÜ) nr 2081/92 artikli 6 lõikele 4. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. detsember 2000 Komisjoni nimel komisjoni liige Franz FISCHLER LISA PRANTSUSMAA "Pays d'Auge" Nõuded (Artikli 4 lõike 2 punkt i): "19. märtsi 1996. aasta dekreet" asemel "dekreet registreeritud päritolunimetuse "Pays d'Auge" kohta. "Cornouaille" Nõuded (Artikli 4 lõike 2 punkt i): "19. märtsi 1996. aasta dekreet" asemel "dekreet registreeritud päritolunimetuse "Cornouaille" kohta. "Rocamadour" Nõuded (Artikli 4 lõike 2 punkt i): "16. jaanuari 1996. aasta dekreet" asemel "dekreet registreeritud päritolunimetuse "Rocamadour" kohta. 1 EÜT L 208, 24.7.1992, lk 1. 2 EÜT L 156, 13.6.1997, lk 18. 3 EÜT L 327, 18.12.1996, lk 11. 4 EÜT L 281, 7.11.2000, lk 12.